Gerhardus Stoltenberg
Gerhardus (vulgo: Gerhard) Stoltenberg (natus 29 Septembris 1928 Kieliae, mortuus 23 Novembris 2001 Bonnae) vir publicus Germaniae et sodalis Christianae Democraticae Unionis Germaniae erat.

Iuventus et Munus 

Anno 1944 Stoltenberg miles conscriptus, paulo post captus est. Anno 1949 Odislonis scholam finivit atque Kiliae studium historiae, philosophiae, sociologiae studium coepit. Anno 1954 Doctor philologiae promotus est. Tum magister universitatis laborabat nec non praefectus societatis Friedrich Krupp AG (annis 1965, 1969 - 1970).

Cursus honorum 

Iam anno 1947 Stoltenberg sodalis CDU factus est. Anno 1954 - 1957 legatus senatus terrae Slesvici et Holsatiae erat, annis 1955 - 1961 praeses Unionis iuvenilis fuit. Annis 1957 - 1971 legatus Dietae Foederalis Germaniae erat. Anno 1965 Ludovicus Erhard cancellarius foederalis eum administrum scientiae investigandae fecit. Post electionem anni 1969 eum magistratum amisit. Anno 1971 Stoltenberg iterum legatus senatus terrae et, successor Helimuti Lemke, 24 Maii praeses ministrorum Slesvici et Holsatiae creatus est. Quem honorem tenuit ad usque 4 Octobris 1982, cum cancellarius novus Helimutus Kohl eum administrum foederalem aerarii publici nominavit. Successor Kiliae Uwe Barschel electus est. Anno sequenti et iterum legatus Dietae Foederalis electus est. 21 Aprilis 1989 Stoltenberg Administer Foederalis Defensionis Publicae factus tres annos post a magistratu recessit, quod contra legem Autocurrus armatos in Turciam vendiderit. Ad annum 1998 legatus Dietae Foederalis mansit.

Participes secundi belli mundani
Alumni Universitatis Chiloniensis
Praesides Unionis Iuvenilis
Legati Dietae Foederalis Germaniae
Administri Foederales Eruditionis et Scientiae
Praesides ministrorum Slesvici et Holsatiae
Praesides Consilii Foederalis Germaniae
Administri Foederales Aerarii Publici
Administri Foederales Defensionis Publicae
Sodales Iuventutis Hitleranae